PMIndiaData/PMIndiaSum huggingface dataset:
وزیر اعظم نے ودھان سودھا، بنگلورو میں سنت شاعر سری کنکا داسا اور مہارشی والمیکی کے مجسموں پر پھول چڑھا کر خراج عقیدت پیش کیا

وزیر اعظم جناب نریندر مودی نے آج بنگلورو کے ودھان سودھا میں سنت شاعر سری کنکا داسا اور مہرشی والمیکی کے مجسموں پر پھول چڑھائے۔ سری کنکا داسا کو خراج عقیدت پیش کرنے کے بعد، وزیر اعظم نے ٹویٹ کیا:‘‘آج، کنکا داسا جینتی کے مبارک موقع پر، میں نے بنگلورو میں سری کنکا داسا کو خراج عقیدت پیش کیا۔ ہمیں بھکتی کا راستہ دکھانے، کنڑ ادب کو مالا مال کرنے اور سماجی اتحاد کا پیغام دینے کے لیے ہم ہمیشہ ان کے شکر گزار رہیں گے۔’’ وزیر اعظم نے مہارشی والمیکی کو خراج عقیدت پیش کرنے کے بارے میں ٹویٹ بھی کیا۔ وزیر اعظم مودی کے ساتھ کرناٹک کے وزیر اعلی جناب بسوراج بومائی اور کرناٹک کے گورنر جناب تھاور چند گہلوت اور دیگر بھی تھے۔
وزیر اعظم نے معروف ماہر اقتصادیات اور سابق مرکزی وزیر پروفیسر وائی کے الاؤ کے انتقال پر تعزیت کا اظہار کیا

وزیر اعظم جناب نریندر مودی نے معروف ماہر اقتصادیات اور سابق مرکزی وزیر پروفیسر وائی کے الاغ کے انتقال پر گہرے رنج و غم کا اظہار کیا ہے۔ ایک ٹویٹ میں، وزیر اعظم نے کہا؛ "پروفیسر وائی کے الاغ ایک ممتاز ادیب تھے جو سرکاری پالیسی کے مختلف پہلوؤں، خاص طور پر دیہی ترقی، ماحولیات اور معاشیات کے بارے میں جذباتی تھے۔ ان کے انتقال سے دکھ ہوا ہے۔ میں ہماری بات چیت کو عزیز رکھوں گا۔ میرے خیالات ان کے خاندان اور دوستوں کے ساتھ ہیں۔ اوم شانتی۔ "
انڈونیشیا میں سونامی کے باعث ہوئی اموات پر وزیر اعظم کی تعزیت

نئی دلّی ، 24 دسمبر؍ وزیر اعظم جناب نریندر مودی نے انڈونیشیا میں ایک جوالا مکھی کے باعث آئی سونامی میں ہلاک ہونے والے افراد کے تئیں تعزیت کا اظہار کیا ہے ۔ وزیر اعظم نے اپنے پیغام میں کہا ہے کہ ’’ انڈونیشیا میں ایک جوالا مکھی کے باعث آئی سونامی کی تباہ کاری سے ہوئی اموات کی خبر سے نہایت صدمہ پہنچا ہے ۔ مرنے والوں کے کنبوں سے دلی تعزیت کا اظہار اور مجروحین کی جلد صحت یابی کے لئے دعا کرتا ہوں ۔ بھارت اپنے بحری پڑوسیوں اور دوست ممالک کے ساتھ امدادی کام میں مدد کے لئے کمر بستہ ہے ۔‘‘ ۔ ۔ ۔ ۔ ۔
وزیر اعظم نے تلنگانہ میں ایک حادثے میں ہونے والےجانی نقصان پر تعزیت کا اظہار کیا

وزیر اعظم جناب نریندر مودی نے تلنگانہ کے ضلع کماریڈی میں ایک حادثے کی وجہ سے ہونے والے جانی نقصان پر گہرے رنج و غم کا اظہار کیا ہے۔ جناب مودی نے تلنگانہ کے ضلع کماریڈی میں حادثے کے متاثرین کے لیے وزیر اعظم کے قومی راحت فنڈ(پی ایم این آر ایف) سے معاوضے کی رقم کا اعلان کیا ہے۔ وزیر اعظم کے دفتر نے ٹویٹ کیا؛ ‘‘ کاماریڈی ضلع، تلنگانہ میں ایک حادثے کی وجہ سے ہونے والے جانی نقصان سے غمزدہ ہوں۔ سوگوار خاندانوں کے لئے میری طرف سے تعزیت اور زخمیوں کے لئے دعا۔ وزیراعظم قومی راحت فنڈ کی طرف سے ہر مرنے والوں کے لواحقین کو 2 لاکھ روپے دیے جائیں گے۔زخمیوں میں ہر ایک کو 50,000 روپے دیئے جائیں گے : پی ایم مودی’’
وزیراعظم کل 21 اکتوبرکو ایمس نئی دہلی کے جھجّر کمپلیکس میں نیشنل کینسر انسٹی ٹیوٹ میں انفوسس فاؤنڈیشن وِشرام سدن کا افتتاح کریں گے

نئی دہلی،20اکتوبر؍2021: وزیر اعظم جناب نریندر مودی کل 21اکتوبر 2021ء کو صبح 10:30بجے ویڈیوں کانفرنسنگ کے ذریعے ایمس نئی دہلی کے جھجر کمپلیکس میں واقع نیشنل کینسر انسٹی ٹیوٹ (این سی آئی)میں انفوسس فاؤنڈیشن وِشرام سدن کاافتتاح کریں گے اور اس کے بعد اُن کا خطاب ہوگا۔ انفوسس فاؤنڈیشن کے ذریعے کارپوریٹ سماجی ذمہ داری کے ایک حصے کی شکل میں 806 بستروں والے وِشرام سدن کی تعمیر کی گئی ہے۔ اِس کا مقصد کینسر مریضوں کے ساتھ آنے والے اُن معاونین کو ایئرکنڈیشنڈ رہاشی سہولتیں مہیا کرنا ہے، جنہیں اکثر طویل مدت کے لئے اسپتالوں میں رہنا پڑتا ہے۔ فاؤنڈیشن کے ذریعے تقریباً93 کروڑ روپے کی لاگت سے اس کی تعمیر ہوئی ہے۔یہ این سی آئی کے اسپتال اور اوپی ڈی بلاک کے قریب واقع ہے۔ اس موقع پر مرکزی وزیر برائے صحت و خاندانی بہبود جناب منسکھ منڈاویا، ہریانہ وزیر اعلیٰ جناب منوہر لال کھٹّر اور انفوسس فاؤنڈیشن کی چیئرمین محترمہ سُدھا مورتی بھی موجود رہیں گے۔
وزیرا عظم جناب نریندر مودی نے بالی میں جی-20 چوٹی کانفرنس کے موقع پر مدارینی جھاڑی (مینگرو) والے جنگلات کا دورہ کیا

وزیر اعظم جناب نریندر مودی نے آج بالی میں جی-20 چوٹی کانفرنس کے پہلو بہ پہلو جی-20 ممالک کے دیگر رہنماؤں کے ساتھ ساتھ ’تمن ہوتن ریا نگورہ رائے‘نام کے مینگروور جنگلات کا دورہ کیا اور مینگرو کے پودے بھی لگائے ۔ ماحولیاتی تحفظ کی عالمی کوششوں میں مینگرو کی جھاڑیاں ایک اہم کردار ادا کرتی ہیں۔ہندوستان نے انڈونیشیاء کے زیر صدارت جی-20 کے تحت انڈونیشیاء اور متحدہ عرب امارات کے ایک مشترکہ اقدام ’آب و ہوا کی تبدیلی کے لئے مینگرو اتحاد ‘میں شمولیت اختیار کی ہے۔ ہندوستان کے پانچ ہزار مربع کلو میٹر سے زیادہ کے علاقے میں مینگرو کی 50 سےزیادہ قسمیں پائی جاتی ہیں ۔ہندوستان میں مینگرو جھاڑیوں کے تحفظ اور ان کی بحالی پر خصوصی توجہ دی جارہی ہے جو حیاتی تنوع سے مالامال ہیں اور کاربن کو جذب کرنے والے موثر وسیلے کا کردار ادا کرتے ہیں۔
وزیر اعظم نے گجرات میں متعدد پروجیکٹوں کا افتتاح اور انہیں قوم کے نام وقف کیا

وزیر اعظم جناب نریندر مودی نے آج ویڈیو کانفرنس کے ذریعے گجرات میں ریلوے کے متعدد کلیدی پروجیکٹوں کا افتتاح اور انہیں قوم کے نام وقف کیا۔ اس پروگرام کے دوران انہوں نے گجرات سائنس سٹی میں ایکواٹکس اور روبوٹکس گیلری، اور نیچر پارک کا بھی افتتاح کیا۔ انہوں نے دو نئی ریل گاڑیوں کو بھی جھنڈی دکھائی، یعنی گاندھی نگر کیپٹل – وارانسی سپر فاسٹ ایکسپریس اور گاندھی نگر کیپٹل اور واریٹھا کے درمیان ایم ای ایم یو سروس ریل گاڑیاں۔ اجتماع سے خطاب کرتے ہوئے، وزیر اعظم نے کہا کہ ملک کا ہدف آج نہ صرف ٹھوس بنیادی ڈھانچہ تیار کرنا ہے کہ بلکہ ایک ایسا بنیادی ڈھانچہ تعمیر کرنا ہے جس کا اپنا ایک کردار ہو۔ انہوں نے کہا کہ بچوں کی قدرتی نشوونما کے لیے انہیں تفریح کے ساتھ ساتھ سیکھنے اور تخلیقی صلاحیتوں کو پروان چڑھانے کا بھی موقع ملنا چاہیے۔ انہوں نے کہا کہ سائنس سٹی ایک ایسا پروجیکٹ ہے جس میں تفریح اور باز تخلیق شامل ہیں۔ اس میں ایسی تخلیقی سرگرمیاں موجود ہیں جو بچوں میں تخلیقی رحجان کو پروان چڑھاتی ہیں۔ وزیر اعظم نے بتایا کیا کہ سائنس سٹی میں موجود ایکواٹکس گیلری اور بھی مزیدار ہونے والی ہے۔ یہ ملک ہی نہیں بلکہ پورے ایشیا کے ٹاپ ایکویریم میں سے ایک ہے۔ انہوں نے کہا کہ ایک ہی جگہ پر پوری دنیا کی سمندری حیاتیاتی تنوع کا نظارہ کرنا اپنے آپ میں ایک حیرت انگیز تجربہ ہے۔ وزیر اعظم نے کہا کہ روبوٹکس گیلری میں روبوٹس کے ساتھ انٹریکشن نہ صرف توجہ کا مرکز ہے بلکہ اس سے ہمارے نوجوانوں کو روبوٹکس کے میدان میں کام کرنے کا حوصلہ ملے گا اور ان کے ذہن میں تجسس پیدا ہوگا۔ وزیر اعظم نے زور دیکر کہا کہ بھارت کی 21ویں صدی کی ضروریات کو 20ویں صدی کے طور طریقوں سے پورا نہیں کیا جا سکتا ہے۔ اسی لیے، ریلوے میں نئے تازہ اصلاحات کرنے کی ضرورت تھی۔ انہوں نے کہا کہ ریلوے کو صرف سروس کے طور پر نہیں بلکہ اثاثہ کے طور پر تعمیر کرنے کے نتائج آج نمایاں ہیں۔ انہوں نے کہا کہ آج ملک بھر کے ریلوے اسٹیشنوں کی جدیدکاری کی جا رہی ہے۔ ٹائر 2 اور ٹائر 3 شہروں کے ریلوے اسٹیشن بھی اب وائی فائی کی سہولیات سے لیس ہیں۔ ریلوے کی بڑی لائنوں پر بغیر آدمیوں والی کراسنگ کو مکمل طور پر ختم کر دیا گیا ہے جس سے لوگوں کی حفاظت میں اضافہ ہوا ہے۔ وزیر اعظم نے بھارت جیسے بڑے ملک میں ریلوے کے ذریعے ادا کیے جا رہے اہم رول کو اجاگر کیا۔ انہوں نے کہا کہ ریلوے ترقی کی نئی جہات، سہولیات کی نئی جہات لیکر آتی ہے۔ گزشتہ چند سالوں کی کوششوں سے، آج ریل گاڑیاں پہلی بار شمال مشرقی خطے کی راجدھانیوں میں پہنچ رہی ہیں۔ وزیر اعظم نے کہا کہ ’’آج وڈ نگر بھی اس توسیع کا حصہ بن گیا ہے۔ وڈ نگر اسٹیشن سے میری کئی یادیں جڑی ہوئی ہیں۔ نیا اسٹیشن واقعی دلکش نظر آ رہا ہے۔ اس نئی بڑی لائن کی تعمیر سے، وڈ نگر-موڈھیرا-پاٹن ہیریٹج سرکٹ اب بہتر ریل سروس سے جڑ گیا ہے۔‘‘ وزیر اعظم نے کہا کہ نئے بھارت کی ترقی کا پہیہ صرف دو پٹریوں پر ایک ساتھ چلنے سے آگے بڑھے گا۔ ایک پٹری جدیدکاری ہے، دوسری پٹری غریبوں، کسانوں اور متوسط طبقہ کی فلاح و بہبود ہے۔
وزیراعظم 5 جون کو ’مٹی کے تحفظ کی تحریک‘ پروگرام میں شرکت کریں گے

وزیراعظم جناب نریندر مودی نے ماحولیات کے عالمی دن کے موقع پر 5 جون کو وگیان بھون میں 11 بجے ’مٹی کے تحفظ کی تحریک‘ پروگرام میں شرکت کریں گے۔ پروگرام کے دوران وزیراعظم حاضرین سے خطاب بھی کریں گے۔ ’سیو سوئل موومنٹ یعنی مٹی کے تحفظ کی تحریک‘ مٹی کی خراب ہوتی ہوئی صحت کے بارے میں واقفیت میں اضافہ کرنے اور اس میں بہتری لانے کے لئےباشعور ردعمل کی ایک عالمی تحریک ہے۔ اس تحریک کا آغازسدھ گرو نے مارچ 2022 میں کیا تھا، جوموٹر سائیکل کے ذریعے 100 دن کے سفر میں 27 ملکوں سے گزریں گے۔ 5 جون، 100 دن کے اس سفر کا 75واں دن ہے۔ پروگرام میں وزیراعظم کی شرکت، بھارت میں مٹی کی صحت کو بہتر بنانے کے لئے مشترکہ فکر اور عہدبندی کی عکاسی کا اظہار ہوگی۔
کابینہ نے فاسٹ ٹریک خصوصی عدالتوں  کی مرکز  کی اسپانسر کردہ اسکیم کو مزید دو سال تک جاری رکھنے  کے لئے منظوری دی

نئی دہلی، 4 اگست 2021، وزیراعظم جناب نریندر مودی کی صدارت میں مرکزی کابینہ نےخصوصی 389 پوکسو عدالتوں سمیت 1023 فاسٹ ٹریک خصوصی عدالتوں (ایف ٹی ایس سی) کو مرکز کی اسپانسر کردہ اسکیم (سی ایس ایف) کے طور پر یکم اپریل 2021 سے 31 مارچ 2023 تک جاری رکھنے کو منظوری دے دی ہے۔ اس پر مجموعی طور پر 1572.86 کروڑ روپے خرچ کئے جائیں گے(جن میں مرکز کے ذریعہ 971.70 کروڑ روپے اور ریاست کے ذریعہ 601.16 کروڑ روپے خرچ کئے جائیں گے)۔ مرکز کے حصے کے لئے رقم نربھیا فنڈ سے فراہم کرائی جائے گی۔ یہ اسکیم 2 اکتوبر 2019 کو شروع کی گئی تھی۔ حکومت نے ہمیشہ ہی خواتین اور بچوں کے تحفظ اور سلامتی کو بہت زیادہ اہمیت دی ہے۔ لڑکیوں کو بااختیار بنانے کے لئے حکومت پہلے ہی ’بیتی بچاؤ، بیٹی پڑھاؤ‘ وغیرہ جیسے کئی پروگرام شروع کرچکی ہے۔ 12 سال سے کم عمر کی لڑکیوں اور 16 سال سے کم عمر کی خواتین کے ساتھ زنا بالجبر کے واقعات نے پورے ملک کے ضمیر کو ہلاکر رکھ دیا ہے۔ ایسے واقعات کے بار بار ہونے اور مجرموں کے لمبے مقدموں نے مخصوص عدالتی مشینری تیار کئے جانے کو ضروری بنایا۔ ان عدالتوں کےذریعہ مقدمہ کی کارروائی میں تیزی لائی جاسکتی ہے اور جنسی جرائم کے متاثرین کو فوری راحت فراہم کی جاسکتی ہے۔ مزید سخت ضابطے لانے اور ایسے معاملات کے مقدمات اور نپٹارے کے کام میں تیزی لانے کے لئے مرکزی حکومت نے ’’کریمنل لاء (امینڈمینٹ )ایکٹ 2018 ‘‘تیار کیا اور زنا بالجبر کا ارتکاب کرنے والوں کے لئے سزائے موت سمیت سخت سزا کا التزام کیا۔ اس کے نتیجے میں فاسٹ ٹریک اسپیشل کورٹس (ایف ٹی ایس سیز) قائم کئے گئے۔ اس وقت 28 ریاستوں کو اسکیم کے تحت کور کیا گیا ہے۔ اس اسکیم کے تحت تمام 31 ریاستوں کو کور کیے جانے کی تجویز ہے۔ اسکیم کے متوقع نتائج درج ذیل ہیں: اس سے خواتین اور لڑکیوں کی سلامتی اور تحفظ کے مقصد کو پورا کرنے کی ملک کی عہد بندی کو فروغ حاصل ہوا ہے۔ زبا بالجبر اور پوکسو ایکٹ کے تعطل شدہ معاملات کی تعداد میں کمی آئی ہے۔ جنسی جرائم کے متاثرین کو تیز رفتار سے انصاف فراہم کرایا گیا ہے اور جنسی جرائم کا ارتکاب کرنے والوں پر اس نے روک لگانے کا کام کیا ہے۔ ان معاملے کی فاسٹ ٹریکنگ سے معاملات کے تعطل سے عدالتی نظام پر پڑنے والے بوجھ میں کمی آئے گی۔ ۔۔۔۔۔۔۔۔۔۔۔ ش ح۔ا گ۔ن ا۔
کابینہ نے  منشیات ، نشیلی دواؤں، اعصاب پر اثرانداز ہونے والی اشیا اور اس سے تیار ہونے والی دیگر چیزوں کی  غیر قانونی اسمگلنگ اور کاروبار سے نمٹنے کے لئے ہندوستان اور انڈونیشیا کے درمیان مفاہمت نامے کو منظوری دی

نئی دہلی، 27 مارچ 2019، وزیراعظم جناب نریندر مودی کی سربراہی میں مرکزی کابینہ نے منشیات ، نشیلی دواؤں، اعصاب پر اثرانداز ہونے والی اشیا اور اس سے تیار ہونے والی دیگر چیزوں کی غیر قانونی اسمگلنگ اور کاروبار سے نمٹنے کے لئے ہندوستان اور انڈونیشیا کے درمیان مفاہمت نامے کو منظوری دی۔ اس مفاہمت نامے سے منشیات اور اعصاب پر اثرانداز ہونے والی اشیا اور نشیلی دواؤں کی اسمگلنگ سے نمٹنے کے لئے لگاتار تعاون میں مدد ملے گی۔ دستخط کی تاریخ سے یہ مفاہمت نامہ نافذ ہوگا اور پانچ سال کی مدت کے لئے یہ قابل اطلاق ہوگا۔ ہندوستان نے 37 مملکوں کے ساتھ اسی طرح کے مفاہمت ناموں اور سمجھوتوں کے علاوہ کنونشن پر دستخط کئے ہیں۔ مفاہمت نامے کی اہم خوبیاں حسب ذیل ہیں: اس سمجھوتے سے دونوں ملکوں کے درمیان اقوام متحدہ انٹرنیشنل ڈرگ کنٹرول کنونشن کے مطابق نشیلی دواؤں اور منشیات کے علاوہ اعصاب پر اثر انداز ہونے والی اشیا اور اس کے غیر قانونی کاروبار سے نمٹنے کے لئے تعاون میں اضافہ ہوگا۔ اس سمجھوتے کے تحت تعاون میں نشیلی اشیا اور منشیات کی غیر اسمگلنگ اور اس کے غیر قانونی کاروبار سے نمٹنے میں دونوں ملکوں کے قومی لیجس لیشن کے موجودہ قانونی انسٹرومنٹ پر مبنی تفصیل کا لین دین کرنا، منشیات اور نشیلی دواؤں کی غیر قانونی اسمگلنگ اور اس کے کاروبار اور اس سے تیار ہونے والی دیگر چیزوں منی لانڈرنگ کے کام میں شامل لوگوں کی پہچان کرنے کے نظریئے سے کنٹرولڈ ڈلیوری آپریشن کے استعمال میں ایک دوسرے کو اجازت دینا اور تعاون دینا شامل ہے۔ سمجھوتے کے تحت اس مفاہمت نامے کے مطابق حاصل معلومات اور دستاویزات کی رازداری قائم رکھنے کی گنجائش بھی رکھی گئی ہے۔ ۔۔۔۔۔۔۔۔۔۔۔ م ن۔ح ا۔ن ا۔
وزیراعظم سوچھتا ہی سیوا کا کیا آغاز : ویڈیو کانفرنسنگ کے ذریعے مختلف سیکشن کے افراد سے کیا تبادلۂ خیال

نئی دہلی۔15ستمبر 2018 ؛ وزیر اعظم جناب نریندر مودی نے سوچھ بھارت ابھیان میں عوامی شرکت کو تقویت پہنچانے اور باپو کے صاف ہندوستان کے خواب کو شرمندہ تعبیر کرنے کے لئے سوچھتا ہی سیوا مہم کا آغاز کیا – سوچھتا ہی سیوا مہم کی آج شروعات کی گئی جس کا مقصد صفا ئی مہم میں عوام کی شرکت کو یقینی بنانا ہے۔ اس کا انعقاد سوچھتا بھارت مشن کی چوتھی سالگرہ جو کہ 02 اکتوبر کو ہے، کے تعلق سے کیا گیا ۔ یہ مہاتما گاندھی کی 150ویں سالہ تقریبات کا موقع بھی ہے۔ وزیر اعظم نے ہر ایک سے اس مہم کا حصّہ بننے کی درخواست کی اور سوچھ بھارت بنانے کی کوششوں کو مستحکم کرنے کی اپیل کی . انہوں نےملک کے 17مقامات پر مختلف سیکشن کے لوگوں سے ویڈیو کانفرنسنگ کے ذریعہ تبادلہ خیال کیا ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیراعظم 27 جنوری 2019 کو کوچی، کیرالہ کے دورے پر جائیں گے

وزیراعظم جناب نریندر مودی 27 جنوری 2019 کو کیرالہ میں کوچی کا دورہ کریں گے۔ دورے کے دوران ، موصوف 27 جنوری 2019 کو مربوط ریفائنری توسیعی کمپلیس ، بی پی سی ایل کوچی کو قوم کے نام وقف کریں گے۔ وہ اسی مقام پر پیٹروکیمیکل کمپلیکس کا سنگ بنیاد بھی رکھیں گے۔ وزیراعظم آئی او سی ایل کے ایل پی جی بوٹلنگ پلانٹ کوچی میں ماؤنڈڈ اسٹوریج ویسل کا بھی افتتاح کریں گے اور اٹومنور میں ہنر مندی ترقیات ادارے کا سنگ بنیاد بھی رکھیں گے۔ مربوط ریفائنری توسیعی کمپلیکس ایک جدید ترین نوعیت کا توسیعی کمپلیکس ہوگا اور یہ کمپلیکس کوچی ریفائنری کو بھارت میں وسیع ترین سرکاری دائرے کار کی تیل صاف کرنے کی صنعت کی شکل دے گا جس کے معیارات عالمی نوعیت کے ہوں گے۔ یہ کمپلیکس بھارت کے لئے صاف ستھرے ایندھن کی فراہمی کے تمام تر لوازمات سے آراستہ ہوگا۔ اس کمپلیکس میں جو کام ہوگا اس کی مدد سے ایل پی جی اور ڈیزل کی پیداوار دوگنی ہوجائے گی اور ساتھ ہی ساتھ اس پلانٹ میں پیٹروکیمیکل پروجیکٹوں کے فیڈ اسٹاک کی پیداوار کا بھی شروع ہو جائے گا۔ آئی او سی ایل ایل پی جی بوٹلنگ پلانٹ ، کوچی کے تحت ماؤنڈڈ اسٹوریج ویسل کی مجموعی ذخیرہ صلاحیت 4350 ایم ٹی کے بقدر کی ہوگی۔ توقع کی جاتی ہے کہ اس پلانٹ کی ذخیرہ کرنے کی یہ صلاحیت، پلانٹ کے لئے درکار ، تقریبا 6 دنوں کی بوٹلنگ صلاحیت کی ضرورت کی تکمیل کرے گی۔ یہ محفوظ ترین ذخیرہ ویسل ہے جہاں سلامتی کے اعلیٰ ترین معیارات پر پلانٹ اور قرب جوار کے علاقوں کے لئے عمل کیا جاتا ہے۔ پائپ لائن کے ذریعے حاصل ہونے والی ایل پی جی ، سڑکوں پر ایل پی جی ٹینکروں کے نقل وحمل کی تعداد میں کمی لائے گی۔ بی پی سی ایل کوچی ریفائنری کا پیٹروکیمیکل کمپلیکس میک ان انڈیا پہل قدمی کی ایک شکل ہے جس کا مقصد درآمدات پر انحصار کم کرنا ہے۔ پروپلین کشیدنی اشیاء اور پیٹروکیمیکل اور پولی یول پروجیکٹ متعدد ذیلی سطح کی صنعتوں کی حالت بدل دے گا۔ ایٹومنور میں واقع ہنر مندی ترقیاتی ادارے کو پیٹروکیمیکل اور قدرتی گیس کی وزارت اپنی جانب سے تقویت فراہم کرتی ہے اور یہ ادارہ تیل اور گیس اور دیگر شعبوں کی صنعتوں میں اہل نوجوانوں کو روزگار سے لگانے اور صنعت کاری سے جوڑنے کے لئے پیشہ وارانہ تربیت بھی فراہم کرے گا۔ عالمی سطح کا یہ ادارہ حکومت کیرالہ کی جانب سے مختص کردہ 8 ایکڑ پر مشتمل کیمپس کا حامل ہوگا ۔ یہاں 20 مختلف ہنر مندیوں میں سالانہ بنیادوں پر تقریبا ایک ہزار نوجوانوں کو ہنر مندی سے آراستہ کیا جاسکے گا۔ وزیراعظم نے اس سے قبل 15 جنوری 2019 کو کیرالہ کا دورہ کیا تھا۔ اس دورے کا مقصد یہ تھا کہ کولام بائی پاس کا افتتاح کیا جاسکے۔ موصوف نے تھیرواننتھا پورم میں پدم نابھا سوامی مندر کا بھی دورہ کیا تھا۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیراعظم نے چترکوٹ میں ہوئے سڑک حادثے میں  لوگوں کی موت پر تعزیت کا اظہارکیا

نئی دہلی،9جولائی ،2022 وزیراعظم نریندر مودی نے اترپردیش کے چترکوٹ میں ہوئے سڑک حادثے میں لوگوں کی موت پر تعزیت کا اظہار کیا ہے۔ وزیراعظم کے دفتر نے ٹویٹ کیا: ‘‘چترکوٹ میں قومی شاہراہ پر ہوا حادثہ بے حد تکلیف دہ ہے۔اس میں جن لوگوں نے اپنے پیاروں کو کھویا ہے،ان کے تئیں میری گہری تعزیت ہے۔میں زخمیوں کے جلد صحت یاب ہونے کی دعا کرتا ہوں:وزیراعظم ’’
وزیراعظم نے  راجستھان کے جالور میں ہوئے بس حادثے کے نتیجے میں ہوئے جانی نقصان پر اظہار تعزیت کی

نئی دلّی ، 17 جنوری، 2021 / وزیراعظم جناب نریندر مودی نے راجستھان کے جالور میں ایک بس حادثے کے نتیجے میں ہوئے جانی نقصان پر اپنے گہرے رنج و غم کا اظہار کیا ہے۔ اپنے ٹوئیٹ میں وزیراعظم نے کہا کہ ’’راجستھان کے جالور میں ہوئے بس حادثے کی خبر سے گہرا صدمہ پہنچا ہے۔ اس حادثے میں کئی لوگوں کو اپنی جانیں گنوانی پڑی ہیں۔ میں ان کے اہل خانہ کے ساتھ اظہار تعزیت کرتا ہوں اور زخمیوں کے جلد صحت یاب ہونے کی دعا کرتا ہوں۔‘‘
وزیر اعظم جناب نریندر مودی نے سوزوکی موٹر کارپوریشن کے سینئر صلاح کار جناب اوسامو سوزوکی کے ساتھ میٹنگ کی

وزیر اعظم جناب نریندر مودی نے آج ٹوکیو میں سوزوکی موٹر کارپوریشن کے سینئر صلاح کار جناب اوسامو سوزوکی کے ساتھ ملاقات کی۔ اس میٹنگ کے دوران وزیر اعظم نے بھارت میں جناب سوزوکی کے تعاون و امداد کا ذکر کرتے ہوئے بھارت کی موٹر گاڑی صنعت میں سوزوکی موٹرس کے تغیر پذیر رول کی تعریف کی۔ انہوں نے اس بات کی بھی تعریف کی کہ سوزوکی موٹر گجرات پرائیویٹ لمیٹڈ اور ماروتی سوزوکی انڈیا لمیٹڈ آٹوموبائل اور آٹو کمپوننٹ سیکٹر میں پروڈکشن لنکڈ انسینٹو (پی ایل آئی) اسکیم کے تحت منظور شدہ درخواست گزاروں میں شامل تھے۔ انہوں نے پائیدار ترقی کے اہداف کو حاصل کرنے کے لیے الیکٹرک گاڑیوں اور بیٹری کے ساتھ ساتھ ری سائیکلنگ مراکز کے لیے پیداواری سہولیات قائم کرنے سمیت بھارت میں سرمایہ کاری کے مزید مواقع کے بارے میں بھی گفت و شنید کی۔ انہوں نے جاپان-انڈیا انسٹی ٹیوٹ آف مینوفیکچرنگ (جے آئی ایم) اور جاپانی اینڈاؤڈ کورسز (جے ای سی) کے توسط سے ہنرمندی کے فروغ سمیت بھارت میں مقامی اختراعی نظام کی تعمیر کی حکمت عملیوں کے بارے میں بھی بات چیت کی۔
بنگلورو میں بوش اسمارٹ کیمپس کے افتتاح کے موقع پر وزیر اعظم نریندر مودی کے خطاب کا متن

نئی دہلی،30جون؍2022 بوش انڈیا کے سبھی ٹیم ممبران، پیارے دوستوں نمستے! 100سال مکمل کرنے پر بوش انڈیا کو مبارکباد۔ یہ بھارت اور بوش انڈیا دونوں کے لئے خصوصی سال ہے۔ ہمارا ملک آزادی کا 75واں سال منا رہا ہے اور آپ ہندوستان میں اپنی موجودگی کی صدی منار ہے ہیں۔میں بھی بوش اسمارٹ کیمپس کا افتتاح کرنے پر بہت خوش ہوں۔ یہ کیمپس یقینی طورپر ہندوستان اور دنیا کے لئے مستقبل کی مصنوعات اور حل کو فروغ دینے میں رہنمائی کرے گا۔اکتوبر 2015ء میں مجھے چانسلر مارکل کے ساتھ بنگلورو میں بوش کی تنصیب کا دورہ کرنے کا موقع ملا تھا۔ میں نے سب سے پہلے وہاں اختراعی کام ہوتےہوئے دیکھا تھا۔ دوہری تعلیمی ایپروچ پر یکساں طور پر مجھے خوشی ہوئی تھی، جوکہ بوش نوجوانون کو ہنر مند بنانے کے لئے استعمال کرتا ہے۔ دوستوں! یہ ٹیکنالوجی کا دور ہے، ہم سب نے گزشتہ دو سال میں ٹیکنالوجی کےفوائد دیکھے ہیں، جب دنیا اس صدی میں سب سے بڑی عالمی وبا ء سے جوجھ رہی ہے۔اس لئے یہ ضروری ہے کہ تکنیک اور اختراع میں مزید سرمایہ کاری کی جائے۔ مجھے خوشی ہے کہ بوش انڈیا نے نہ صر ف اختراع پر کام کیا ہے، بلکہ اسے وسعت بھی دے رہا ہے۔ اس میں ایک اہم ستون پائیداری بھی ہوگی۔بھارت کی شرح ترقی زیادہ سے زیادہ ماحول دوست ہورہی ہے، جس میں گزشتہ آٹھ سال کے دوران شمسی توانائی کی صلاحیت میں 20 گنا اضافہ ہورہا ہے۔ مجھے بتایا گیا تھا کہ بوش نے ہندوستان اور بیرون ملک ( دونوں جگہ) پر کاربن کے اخراج پر مکمل کنٹرول حاصل کرلیا ہے۔یہ بہت ہی تحریک اور حوصلہ افزا بات ہے۔ دوستوں! آج ہندوستان کا سب سے تیز ابھرتی ہوئی بڑی معیشتوں میں شمار ہوتا ہے۔ گزشتہ دو سال میں سرمایہ کاری میں تیزی آئی ہے ۔ ہم اپنے نوجوانوں کے شکر گزار ہیں، ہمارا اسٹارٹ نظام دنیا میں سب سے بڑا ہے۔ تکنیک کی دنیا میں خود بہ خود ہمارے لئے بہت سے مواقع کھل گئے ہیں۔ حکومت ہند ہر گاؤں کے لئے تیز رفتار انٹرنیٹ فراہم کرنے کےلئے کام کررہی ہے۔ایک ڈیجیٹل انڈیا کے ہمارے ویژن میں حکومت کے ہر پہلو کے ساتھ مربوط ٹیکنالوجی کو شامل کیا گیا ہے۔ میں دنیا سے اپیل کروں گا کہ وہ ہمارے ملک میں سرمایہ کاری کرے اور ان مواقع کا استعمال کرے۔ دوستوں! سنگ میل اورحصولیابیاں بہت اہم ہیں۔ وہ جشن منانے کا ایک موقع ہیں اور میں بھی مستقبل کی طرف دیکھتا ہوں۔ میں بوش سے اپیل کرتا ہوں کہ وہ ہندوستان میں مزید کچھ کرنے کے بارے میں سوچے اور ان کی ٹیم کیا کرسکتی ہے۔ اس کے لئے آئندہ 25 سال کے لئے اہداف طے کریں۔100 سال پہلے بوش ایک جرمن کمپنی کی حیثیت سے ہندوستان آئی تھی، لیکن آج یہ اُتنی ہی ہندوستانی ہے ، جتنی کہ جرمن۔یہ جرمن انجینئرنگ اور ہندوستانی توانائی کی ایک بڑی مثال ہے۔یہ تعلقات مزید مضبوط ہوتے رہیں گے۔ ایک بار پھر میں بوش انڈیا کی پوری ٹیم کو مبارکباد دیتا ہوں اور آپ کے لئے نیک خواہشات پیش کرتاہوں۔ شکریہ، بہت بہت شکریہ!
وزیراعظم نے عزت مآب یائر لاپیڈ کو اسرائیل کی وزارت عظمیٰ سنبھالنے پر مبارکباد دی

وزیر اعظم جناب نریندر مودی نے عزت مآب یائر لاپیڈ کو اسرائیل کی وزارت عظمیٰ سنبھالنے پر مبارکباد دی ہے۔ جناب مودی نے عزت مآب نفتالی بینیٹ کا بھی شکریہ ادا کیا ہے کہ وہ ہندوستان کے سچے دوست ہیں۔ ٹویٹس کی ایک سیریز میں، وزیر اعظم نے کہا؛ ‘‘اسرائیل کی وزارت عظمیٰ سنبھالنے پر عزت مآب @یائر لاپیڈ کو دل کی گہرائیوں سے نیک خواہشات اور مبارکباد، جب ہم اپنے مکمل سفارتی تعلقات کے 30 سالوں کو منارہے ہیں ، ایسے موقع پر میں امید کرتا ہوں کہ ہماری اسٹریجک شراکت داری مزید جاری رہے گی’’۔ ‘‘ہندوستان کے سچے دوست ہونے کے لئے عزت مآب @ نفتالی بینیٹ کا شکریہ۔ میں ہمارے درمیان ہونے والی نتیجہ خیز بات چیت کو پسند کرتا ہوں اور آپ کے نئے کردار میں کامیابی کی خواہش کرتا ہوں۔’’
کابینہ نے وسائل انسانی کے فروغ  کے شعبے میں بھارت اور افعانستان کے مابین مفاہمتی عرضداشت کو منظوری دی

نئیدہلی18دسمبر۔وزیر اعظم جناب نریندر مودی کی قیادت میں مرکزی کابینہ نے وسائل انسانی کے فروغ کے شعبے میں بھارت اورافغانستان کے مابین تعاون سے متعلق مفاہمتی عرضداشت کو اپنی منظوری دے دی ہے۔ مذکورہ مفاہمتی عرضداشت افغانستان میں طلبا اور تعلیمی اداروں کے اساتذہ کو یہ سہولت فراہم کرے گی کہ وہ سوئم کورس کے تحت خود کو درج رجسٹر کراسکیں اور اس کا استعمال بھی کرسکیں ۔ اس مفاہمتی عرضداشت کی مدد سے وہ خود کو سوئم پر اپ لوڈ بھی کرسکیں گے ۔ساتھ ہی ساتھ افغانستان میں تیار کئے گئے کورسوں کو بھی اپ لوڈ کرسکیں گے۔ افغانستان کے طلبا اور اساتذہ کو اس سلسلے میں درکار تربیت ،فروغ وسائل انسانی کی وزارت ، حکومت ہند کی جانب سے فراہم کی جائے گی۔ مذکورہ مفاہمتی عرضداشت کے توسط سے حکومت ہند دیگر اہم آئی سی ٹی پہل قدمیوں کو ، جو تعلیم کے شعبے سے متعلق ہیں ، نیز جن میں قومی ڈجیٹل لائبریری آف انڈیا (این ڈی ایل آئی ) ، ورچوول لیبس ، اسپوکن ٹیو ٹوریل وغیرہ شامل ہیں ، ا ن تک حکومت ہند رسائی فراہم کرے گی اور تکنالوجی بھی شئیر کرے گی ۔ ایک تجویز یہ بھی ہے کہ بھارت اور افغانستان کی یونیورسٹیوں / ادارو ں کے مابین ایک مشترکہ ماسٹر ڈگری پروگرام شروع کیا جائے ۔ انسانی وسائل کی ترقی اور فروغ کی وزارت افغانستان کی اعلیٰ تعلیم کی وزارت کو نصاب کی تیاری ،تدریسی عملے کی صلاحیت سازی میں اپنی جانب سے امداد فراہم کرے گی۔ مذکورہ مفاہمتی عرضداشت کے توسط سے دونوں ممالک نے دونوں ملکوں کی تعلیمی استعداد کو باہمی طور پر منظور کرنے کے ایک معاہدے پر بھی دستخط کرنے سے اتفاق کیا ہے۔توقع ہے کہ اس کے توسط سے طلبا کی موبلٹی کو فروغ حاصل ہوگا اور زیادہ سے زیادہ تعداد میں غیر ملکی طلبا ،یہاں تعلیم حاصل کرنے کی غرض سے آئیں گے اور اسی طریقے سےافغانستان کے اداروںمیں جائیں گے۔ مذکورہ مفاہمتی عرضداشت دونوں ممالک کے مابین تعلیم کے شعبے میں تعاون کے سلسلے میں ایک اہم سنگ میل ہوگی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم اور یوگانڈا جمہوریہ کے صدر کے درمیان ٹیلی فون پر گفتگو

نئی دہلی، 9 اپریل 2020، وزیراعظم جناب نریندر مودی نے آج یوگانڈا جمہوریہ کے صدر عزت مآب یوویری کاگوٹہ موسوینی سے ٹیلی فون پر بات چیت کی۔ دونوں رہنماؤں نے کووڈ۔ 19 وہائی مرض کے پیش نظر ابھرتے ہوئے صحت اور معاشی چیلنجوں پر تبادلہ خیال کیا۔ وزیراعظم نے عزت مآب صدر موسوینی کو یقین دلایا کہ ہندوستان موجودہ صحت بحران کے وقت افریقہ میں اپنے دوستوں کے ہمراہ متحدہ طور پر ساتھ کھڑا ہے اور یوگانڈا حکومت کی وائرس کے اپنی حدود میں پھیلنے سے روکنے کی کوششوں میں ہر ممکن مدد کرے گا۔ وزیراعطم نے موجودہ صورتحال سمیت میزبان حکومت اور معاشرے کے ذڑیعہ وہاں ہندوستانی برادری اور معاشرے کی خیر خواہی اور دیکھ بھال کی ستائش کی۔ وزیراعظم نے اس موقع پر جولائی، 2018 میں یوگانڈا کے اپنے دورے کی یادوں کو پرجوش طریقے سے یاد کرتے ہوئے کہا کہ وہ ہند۔ یوگانڈا رشتوں کی خصوصی فطرت سے متاثر ہیں۔ دونوں لیڈروں نے امید ظاہر کی کہ دنیا جلد ہی کووڈ۔ 19 کے چیلنجوں پر قابو پالے گی۔ ۔۔۔۔۔۔۔۔۔۔۔ م ن۔ ش ت۔ن ا۔
قومی یوم سائنس کے موقع پر سائنس کے شائقین کو وزیراعظم کی مبارکباد

نئیدہلی۔28؍فروری۔وزیراعظم جناب نریندر مودی نے قومی یوم سائنس کے موقع پر سائنسدانوں کو مبارکباد پیش کی ہے۔ وزیراعظم نے سائنس کے شائقین کو بھی سلام پیش کیا ہے۔ وزیراعظم نے اپنے پیغام میں کہا ہے کہ قومی یوم سائنس کے موقع پر میں تمام سائنس کے شائقین کو سلام کرتا ہوں اور تمنا کرتا ہوں کہ وہ اپنے شعبے میں عمدہ ترین مقام حاصل کریں اور اپنے سائنٹفک ذوق وشوق کو مہمیز کریں۔ بھارت کو اپنے سائنسدانوں پر از حد فخر ہے ۔
وزیراعظم نے  عوام الناس  کو پارسی سال نو،  نورو ز  پرمبارکباد پیش کی

نئی دہلی16؍اگست:وزیراعظم ،جناب نریندرمودی نے پارسی سال نو ، نوروز کے موقع پرعوام الناس کو مبارکباد پیش کی ہے ۔ اپنے ٹویٹ میں وزیراعظم نےکہا ہے : ‘‘پارسی سال نو پرمبارکباد ۔مسرت ، خوشحالی اوراچھی صحت سے مالامال پورے سال کے لئے دعاگوہوں ۔ بھارت مختلف شعبوں میں پارسی برادری کے غیرمعمولی تعاون کا معترف ہے ۔’’